Synam

## Audition

สายน้ำ ปรากฎตัวเป็นลำดับที่ 14 ถูกแองเจิ้ลเลือกเข้าทีมสองคน คือ แองเจิ้ลโพลาร์และแองเจิ้ลเอลซ่า เมื่อถึงเวลาเลือกสายน้ำตัดสินใจเข้าทีมโพลาร์ เป็นสมาชิกคนที่สี่ของทีม

*"ไว้รอ คนที่ 15 /16 ดีกว่า - แองเจิ้ลหรี่หันหน้า"*

*"มาค่ะ ไม่ต้องพูดเยอะ! - แองเจิ้ลโพลาร์"*

*"รอดูคนที่เลือกรูปนั้นของน้องบานอยู่ - แองเจิ้ลคารวย"*

*"พี่โพลาาาาาา อะ - แองเจิ้ลเอลซ่า"*

## Episode 1

ชื่อก็บอกอยู่แล้วว่าสายน้ำ แล้วสายน้ำจะเป็นแม่มดอย่างอื่นไปได้ยังไงคะ นอกจากแม่มดธาตุน้ำ สายน้ำได้แรงบันดาลใจมาจากตำนานของภูติแห่งธาตุน้ำในตำนาน/เทพนิยาย ที่มักเป็นหญิงสาวสวยโป๊เปลือย อาศัยอยู่ในแหล่งน้ำธรรมชาติ มีทั้งพวกที่รักสงบ น้ำใสไหลเย็นอย่าง Naiad หรือ Undine หรือพวกที่ดุร้าย ชอบล่อลวงผู้ชายไปกินอย่างพวกนางเงือกหรือ Siren โดยสายน้ำได้ผสมผสานแนวคิดของภูติเหล่านั้นมาเป็นคาแรกเตอร์แม่มดแสนสวย ที่อาศัยอยู่ในน้ำ มีบุคลิกน้ำใสไหลเย็น เรื่อยๆเอื่อยๆ เย็นสบาย แต่อย่าให้สายน้ำได้พิโรธนะคะ เพราะสายน้ำที่สงบ ก็เกิดวังน้ำวน ดูดทุกสิ่งลงสู่ห้วงน้ำอันดำมืดได้ทุกเมื่อค่ะ ในภาพนี้สายน้ำมี facial expression ที่ดูนิ่งๆ เย็นๆ เมคอัพและเครื่องหัวเพิ่มความเหนือจริง แต่ก็ยังดูเป็นแฟชั่น ภาพน้ำแม้จะดูใสแต่ก็มีความดำมืด แสดงถึงอันตรายและความลึกลับที่ซ่อนอยู่ค่ะ

*"มานิ่งๆ แต่ดูไฮค่ะ แช่ในน้ำสวยๆ แต่ดูเปนภูต เป็นนางพญา อาจจะด้วยองค์ประกอบการแต่งหน้า และองค์ประกอบรอบตัวเลยทำให้ภาพนี้ดูเป็นน้ำได้อย่างเป๊ะๆ ทั้งๆ ที่ไม่ต้องดำลงไปให้เมื่อยออกซิเจน - ยาวใหญ่"*

*"บอกตรงๆ ภาพนี้ต้องดูนานๆ มันทำให้ผมรู้สึกถึงพรายน้ำที่สวยงามนะ มันมีความเยือกเย็น มีความรู้สึกชวนให้หลงไหล ขณะเดียวกันก็แฝงความน่ากลัวซ่อนไว้ด้วย คือถือว่าตอบโจทย์ธาตุน้ำได้ แต่สีหน้าอาจจะดูป่วยๆ ไปหน่อย ถ้าสื่ออารมณ์มากกว่านี้จะดีครับ แต่แช่น้ำนานไม่เป็นปอดบวมเหรอ - กันยา"*

## Episode 2

สายน้ำมาเป็นตัวแทนสาวๆห้องสวนลุมพินี ที่รักในการออกกำลังกายและการดูแลรูปร่างของตัวเองค่ะ โดยในวันนี้สายน้ำจะมาขอเน้นการบริหารกล้ามเนื้อในส่วน V-Shape ค่ะ ไม่ใช่ V--agina นะคระ แต่เป็นกล้ามเนื้อรูปตัว V ตรงขอบกกน.ค่ะ ว้ายยย ไม่ใช่แค่หนุ่มๆนะคะที่อยากมี V-Shape สาวๆเองก็มีแล้วสวยมากๆ เพิ่มความเซ็กซี่ ฟิตแอนด์เฟิร์ม จะใส่ชุดแหวกเว้าสูงแค่ไหนก็มั่นใจหายห่วงค่ะ ลองมาบริหารร่างกายบึ้ดจ้ำบึ้ดตามสายน้ำ ต้องทำให้ถูกท่าด้วยนะคะ รับรองว่า V ของเพื่อนๆจะสวยงามจนหนุ่มๆหลงใหลแน่นอนค่ะ เอ้า 1 2 3 4 ฮึ้บจ้าฮึ้บ

*"สื่อสารแบบตรงๆนะคะ นางแบบรูปร่างดีดูโดดเด่นเชียว แต่ถ้าถามว่าชอบภาพนี้มั้ย เมดี้ยังรู้สึกเฉยๆค่ะ คิดว่ามันน่าจะได้มากกว่านี้ตอนนี้ยังดูนิ่งขายของตรงแต่ขาดความน่าสนใจ ขนาดของภาพก็ตัดมาแปลกด้วยค่ะ - เมเรดิธ"*

*"ดีค่ะ เฮลตี้ดีต่อใจ ดีต่อสุขภาพ เหมาะกับความเป็นลุมพินี นางแบบออกกำลังกายและมีความเป็นแฟชันในนั้นด้วย คือแบบมีความผสมผสานระหว่างสปอร์ตเกิร์ลกับแฟชั่น ก็ไม่มีอะไรจะติมากนะคะ เพราะนางแบบดึงความสนใจของภาพได้ดีค่ะ คะแนนสูงสุดของกลุ่มนี้เลยค่ะ - กันยา"*

## Episode 3

โจทย์นี้สายน้ำขอมาขึ้นปก CLOSER นิตยสารจากสังกัดพี่สมสวย มีคอนเซปต์ที่เป็นเอกลักษณ์ก็คือ "เรียบง่าย มีสไตล์ ขายได้จริง" ซึ่งปกของ CLOSER จะเน้นความมินิมอล ละมุน เรียบง่าย ไม่หวือหวา แต่มีอิมแพคค่ะ ช่วงนี้ฝนก็ตกเอาทุกวี่ทุกวันนะคะ สายน้ำไปเช็คพยากรณ์อากาศมา เดือนกันยายนที่จะถึงนี้มีแนวโน้มว่าฝนจะตกมากกว่า 20 วันเลยค่ะ ออกอีแป้นจะแตก CLOSER ปกนี้จึงนำเสนอเทรนด์ที่เข้ากับสภาพอากาศชื้นแฉะแบบนี้ ซึ่งก็คือ เทรนด์สีผมสีม่วงแกมเทา ที่กำลังมาแรงในปีนี้ค่ะ ผมสีนี้ให้ความรู้สึกที่ดูอึมครึมเหมือนเมฆฝนที่กำลังก่อตัว แต่ก็ดูลึกลับ น่าค้นหา ไม่ฉูดฉาดจนเกินไป และผมโทนสีม่วงก็ทำให้ใบหน้าของเราสว่างมากขึ้น เพิ่มความสดใสให้เราได้ในวันที่อากาศไม่เป็นใจแบบนี้ค่ะ ปกนี้สายน้ำโพสท่าถ่ายจากด้านหลังหน้าต่างตอนฝนตก และโชว์ผมสวยๆเต็มที่ค่ะ ให้ความรู้สึกมินิมอล ละมุน ไม่หวือหวา และมีอิมแพค ตามแบบฉบับของ CLOSER อย่างชัดเจนค่ะ พี่สมสวยคอนเฟิร์ม

*"ผมชอบคอนเซ็ปเล่มนี้หยิบมาได้ตรงเทรนด์มากๆ เพราะผมเบื่อฝนตกมากๆ ปกโชว์สีผมได้โดดเด่นเข้ากับคอนเซ็ป สายตาของนางแบบทำให้ผมหลงไหล สีฟ้อนหัวหนังสืออาจจะกลืนๆ ไปหน่อย ขายได้ตามสโลแกนแน่นอนครับ - วศิน"*

*"ปกติจะชินกับภาพ CLOSER ที่มาน้อยแต่ได้มาก พอเป็นภาพนี้ก็ดูน่าสนใจดีค่ะ เป็นปกที่เรียบง่ายแต่มีสไตล์ - เมเรดิธ"*

## Episode 4

สายน้ำ มาในลุคฟินาเล่ของคอลเลคชั่น ในลุคนางพญาเสือดาว โดยลุคนี้ได้แรงบันดาลใจมาจากคาแรคเตอร์ T'Challa หรือ Black Panther ราชาของเมืองวากันด้านั่นเองค่ะ โดยนำชุดเกราะของ Black Panther ที่ค่อนข้างเรียบมาทำให้มีความเป็นหญิง ชุดเดรสสีดำ ท่อนบนซีทรู กระโปรงฟรินจ์เลเยอร์เป็นชั้นๆ และเครื่องหัว เพิ่มความฟู่ฟ่า ดูเฟมินีน แต่ก็ดูยิ่งใหญ่ น่าเกรงขาม ดูเป็นนางพญาแห่งวากันด้าอย่างแท้จริงค่ะ

*"นี่แหละคะ เหมาะกะการเป็นชุดปิดที่สุดแล้ว มีความอลัง ปัง ทั้ง Attitude ของนางแบบ ซึ่งขับให้ชุดดูแพงขึ้นไปอีก เครื่องประดับที่จัดเรียงให้สายน้ำดูเป็นควีน การแต่งหน้า สีม่วงกะชุดดำนี่ดูเข้ากันนะคะ แต่ที่ไม่แน่ใจก็แค่ตัวกระโปรงมันเป็นเฟอร์ เคยชินแต่แบบเดรสสั้นผสมเฟอร์ หรือไม่ก็เฟอร์ทับชุดที่ที่เผยผิวหน่อยค่ะ ถ้าจะตอบโจทย์เรื่อง Spring / Summer อะนะคะ - ยาวใหญ่"*

## Episode 5

สายน้ำรับบทเป็น Dovima นางแบบไอค่อนคนสำคัญของวงการแฟชั่นในยุค 50s-60s ค่ะ จุดเด่นของ Dovima ที่เป็นเอกลักษณ์เลยก็คือ ภาพลักษณ์ของเธอที่มีความ sophisticated ดูลึกลับน่าค้นหา มีความโอลต์กูตูร์ หรูหรา ชั้นสูงแบบปาริเซียง ด้วยสไตล์การแต่งหน้าที่แต่งตาหนักๆ กรีดอายแบบแคทอาย เครื่องหัว หมวกเหมิก จัดเต็มตลอด และ facial expression ที่จิกแรง เย็นยะเยือก powerful จนมีคนกล่าวถึงเธอว่า เธอนั้น 'looked like she could freeze ice.' ซึ่งก็คือ เธอมีความเยือกเย็นมากจนสามารถทำให้น้ำแข็ง(ที่แข็งอยู่แล้ว)แข็งได้ และเธอยังมีสไตล์การโพสที่ดูกูตูร์มาก บิดๆเฟียซๆ เอวเอส ซึ่งถือว่าเป็นเอกลักษณ์มากๆ กับวงการแฟชั่นในสมัยนั้นค่ะ

ในภาพนี้สายน้ำพยายามนำเสนอเอกลักษณ์และตัวตนของ Dovima ออกมาให้ชัดเจนที่สุดค่ะ ด้วยเมคอัพแคทอาย หมวกแบบเว่อร์วัง ดวงตาที่จิกทะลุกล้อง และท่าโพสบิดเอวเอส ดูลึกลับ น่าค้นหา มีเสน่ห์ ให้คนเชื่อเลยค่ะว่าชั้นนี่แหละ Dovima

*"เทียบกับ Ref แล้วผมนึกว่าคนเดียวกัน มันเป๊ะมากโชว์ศักยภาพของตัวเองได้ดี สีหน้า ท่าโพส การแต่งตัวแทบจะไม่แตกต่างจาก Ref เลย แต่นำนางแบบมารายการก็แข่งนางแบบมันอาจจะดูง่ายไปหน่อยในการทำให้มันชัดเจนอ่ะครับ - วศิน"*

*"เป็นภาพขาวดำที่ตัดกันได้สวยเลยค่ะ มาคล้ายๆกับของมังคุด แต่ภาพของสายน้ำจะสามารถส่งถึงแรงบันดาลใจได้มากกว่า อาจจะเหมือนที่พี่วศินกล่าวไว้ก็ได้ เนื่องจากต้นฉบับคือนางแบบจึงเป็นเรื่องง่ายที่จะสื่อให้ใกล้เคียง - เมเรดิธ"*

## Episode 6

ภาพนี้สายน้ำได้แรงบันดาลใจมาจากอันนา น้องสาวของเอลซ่า จากเรื่อง Frozen ค่ะ เอลซ่านั้นเกิดมาพร้อมกับพลังเวทมนตร์ที่สามารถเสกน้ำแข็ง เสกหิมะได้ จนได้ชื่อว่า Elsa The Snow Queen แต่ตอนเด็กๆเธอควบคุมพลังไม่ได้ ปล่อยพลังใส่อันนาจนเกือบตาย

ยิ่งดูหนังไป มันก็ยิ่งน่าสงสัยค่ะว่า เอลซ่ากับอันนาเป็นพี่น้องกัน อันนาจะไม่มีพลังอะไรเลยหรอ ยิ่งเอลซ่าเคยปล่อยพลังใส่อันนาแบบนั้น มันน่าจะมีผลอะไรบ้าง ในภาพนี้ สายน้ำเลยใช้ข้อสงสัยนั้น บวกกับการค้นพบพลังของตัวเองของเด็กๆจากเรื่อง The Gifted เป็นแรงบันดาลใจ โดยสายน้ำรับบทเป็นอันนาที่ค้นพบว่าตัวเองก็มีพลังเวทมนตร์เหมือนเอลซ่า ทั้งเสกน้ำแข็ง เสกหิมะ ทำพายุหิมะ แถมเก่งกว่า มีพลังมากกว่า สวยกว่า bad bitch มากกว่านังเอลซ่าสุดๆ เป็น Snow Queen ตัวจริงที่นังเอลซ่ายังไงก็เทียบไม่ได้ค่ะ ชุดที่ใส่ก็ถอด color palette ชุดเดิมของอันนามาเป๊ะ เพิ่มจริตความสตรองเข้าไป แค่นี้เอลซ่าก็สู้ไม่ได้แล้วค่ะ

The cold never bother me anyway
What bothers me is that weak bitch Elsa

*"ชุดเกือบเป๊ะเลยครับ ท่าทาง สีหน้า หิมะด้านหลังสื่อถึงอารมณ์และพลังได้ค่อนข้างดี สีหน้าดูมีความร้ายพร้อมเอาคืน การใส่พลังเข้าที่มือก็ทำให้ภาพดูชัดเจนขึ้น เหมือนตัวละครในหนังเลยครับ ทำได้ดีครับ - วศิน"*

*"ภาพนี้นอกจากบรรยากาศที่ตอบโจทย์พลังที่นำเสนอแล้ว นางแบบยังนิ่งและเย็นชาด้วยสายตาที่จิกกล้อง สัมผัสได้ถึงพลังที่นางส่งออกมา แม้ไม่ได้โพสอะไรโลดโผนเท่าเพื่อนๆ แต่ eyes contact นี่แหละค่ะสำคัญ ถ้ามันมีอินเนอร์มากพอ มันจะส่งมาให้กรรมการสัมผัสได้เช่นนี้ ส่วนเอฟเฟ็คท์ที่ใส่เกือบเนียนค่ะ ไม่ดีไม่แย่ กลางๆ สำหรับการทำ Effect แต่ภาพรวมถือว่าทำได้ดีอีกคนของโจทย์นี้ - ยาวใหญ่"*

## Episode 7

สินค้าที่สายน้ำเอามาขายในวันนี้ เป็นสินค้าที่อยู่คู่คนไทยและเซเว่นอีเลฟเว่นมานานแสนนาน นั่นก็คือ "ครีมนิจิดีส์" ค่ะ

ครีมนิจิดีส์ แท้จริงนั้นสามารถนำมาทาได้ทุกส่วนของร่างกายเลยนะคะ ทาหน้ายังได้ แต่ด้วยความที่รูปบนกล่องเป็นรูปส้นทรีน ทำให้คนติดภาพว่า ครีมนิจิดีส์ เป็นครีมทาส้นเท้า กันเท้าแตกเท่านั้น ซึ่งความจริงมันไม่ใช่ค่ะ ดังนั้นก่อนที่จะนำครีมมาวางขายที่ เซเว่น เฮฟเว่น สายน้ำจึงได้ทำการรีแบรนดิ้งครีมนิจิดีส์ใหม่ โดยทำแอดที่มีความเซ็กซี่ โชว์ผิวหนังที่ขาวเนียนนุ่ม น่าสัมผัส เพื่อสื่อให้ชัดเจนว่าครีมนิจิดีส์นอกจากจะเอามาทาส้นทรีน เข่า ศอก แล้ว ยังสามารถเอามาทาได้ทุกที่เลยค่ะ รูปแบบแอดมีความตลาดบนขั้นสูง ไม่ไฮ ตีความง่าย เทมเพลตคล้ายแอดครีมซองที่เห็นได้ทั่วไปในเซเว่น เพื่อให้เข้าถึงกลุ่มผู้บริโภคที่เดินเซเว่นค่ะ

นอกจากนั้น สายน้ำยังใช้หลักการ Subliminal Message โดยการแฝงข้อความลับเอาไว้ในแอด ซึ่งก็คือก้นขาวใสของสายน้ำนี่ล่ะค่ะ ในแอดไม่มีการพูดถึงก้น แต่การโชว์ก้นเน้นๆ และการนำข้อความไปใส่ในบริเวณนั้น ทำให้เกิดจุดสนใจที่ก้นที่ขาวใสเด้งเปล่งปลั่ง และคนก็จะซื้อครีมนิจิดีส์ไปทาตูดกันค่ะ เป็นการเจาะตลาดแบบใหม่ที่เก๋ไก๋สไลเดอร์มากค่ะ อิอิ

*"ตลาดบนมาเลยคะ ในโปสเตอร์ขายสรรพคุณได้ชัดเจนเลยนะคะ รับรองใช้ไม่ผิดแน่นอนซื้อไปใช้ แต่เราว่านางแบบพอใส่ชุดชั้นในมันก็อดนึกไม่ได้ว่าขายบราขายเกงลิงคะ ถึงจะหันหลังก็เถอะ ถ้ายังงั้นนู้ดไปเลยคะจะดีกว่า แต่เหนือสิ่งอื่นใดอย่างน้อยนางแบบก็จิกกล้องได้ดีคะ ไม่ลืมหน้าที่ตัวเองค่ะขอชื่นชม - ยาวใหญ่"*

*"เห็นสินค้าแล้วร้อง อื้อหือ เข้าใจเลือกนะคะ ภาพรวมของแอดมีความคอนทราสท์ให้เห็นอยู่ คือตัวสินค้ามีความโบในขณะที่นางแบบและองค์ประกอบโดยรอบคือร่วมสมัย ซึ่งเมดี้ก็ไม่ติดใจอะไรค่ะ เข้าใจได้จากสิ่งที่สายน้ำอธิบายข้างต้นก่อนแล้วว่าเป็นการตีความใหม่ เพียงแต่สิ่งรู้สึกได้เล็กๆคือแอดนี้สินค้าเด่นดีแต่สายน้ำค่อนข้างจะจมค่ะ ไม่แน่ใจว่าเพราะนิ่งจนขาดแรงดึงดูดหรือเพราะโดนภาพประกอบกินซีน หากปรับนั่นนี้อีกนิดเชื่อว่าแอดนี้จะดูน่าสนใจมากขึ้นค่ะ อ่อลืม!! ขอชื่นชมในความคิดสร้างสรรค์และความกล้าที่จะลองสิ่งใหม่นะคะ - เมเรดิธ"*

## Episode 8

สำหรับประเทศสหรัฐอเมริกา บ้านเกิดของสายน้ำนั้น สายน้ำเลือกนำเสนอ The Best City on Earth New York City มหานครนิวยอร์คนั่นเองค่าาา

นิวยอร์คเป็นเมืองที่มีเอกลักษณ์ที่หลากหลายมากๆ โดยสายน้ำได้ผสาน 2 จุดเด่นสำคัญของมหานครนี้มาไว้ในภาพนี้ หนึ่งคือ นิวยอร์คเป็นเมืองศูนย์กลางโลกธุรกิจที่สำคัญเป็นอันดับต้นๆของโลกค่ะ มีสำนักงานใหญ่ของบริษัทชั้นนำระดับโลกมากมายตั้งอยู่ที่นิวยอร์ค สองคือ นิวยอร์คเป็นเมืองแห่งแฟชั่นค่ะ แทบจะพูดได้ว่านิวยอร์คนั้นเป็นศูนย์กลางแห่งแฟชั่นของอเมริกา และเป็นเมืองแฟชั่นที่สำคัญเมืองหนึ่งของโลก สไตล์การแต่งตัวของคนที่นี่จึงมีเอกลักษณ์มากค่ะ

ในภาพนี้ได้ผสาน ธุรกิจ และ แฟชั่น เข้าด้วยกัน โดยสายน้ำมาในมาดของนักธุรกิจสาวสุดชิค มีสไตล์ มีความมั่นใจ ชิค เฟียซ มีความเป็นแฟชั่นนิสต้าตั้งแต่หัวจรดเท้าค่ะ และในภาพยังมี reference ของนิวยอร์คอีกอย่างนึงก็คือแท็คซี่สีเหลืองอุ่ยหุ่ยที่หาได้จากที่นี่เท่านั้นค่ะ

*"นี่ล่ะครับมองภาพแล้วรู้เลยว่านี่คือนิวยอร์ก เอกลักษณ์คือแท็กซี่ที่อยู่ในภาพ Ref ที่แนบมาอย่างครบถ้วน ท่วงท่าการเดินอย่างมั่นใจ เสื้อผ้าก็ดูเป็นนักธุรกิจบวกแฟชั่นไปในตัว ภาพสวยน่าสนใจ แต่ถ้าหันมามองกล้องหน่อยก็น่าจะดีไม่น้อยครับ - วศิน"*

*"ถ้าโดนอะไรขึ้นมา เมดี้ไม่เกี่ยวนะค้า คิคิ ทีมนี้ก็มากันเป็นธีมเหมือนกันค่ะ สิ่งที่รู้สึกได้จากทั้งสามคน คือตัวภาพที่เลือกมาสามารถสอดคล้องกับสิ่งที่นำเสนอได้ดี อาจจะมีบางภาพและบางจุดเท่านั้นที่หากเพิ่มนั่นนี่ในภาพได้อาจจะดูลงตัวและเข้าใจในประเทศนั้นมากขึ้น ภาพเบลอจิตจะรู้สึกคล้ายๆกับของจวงค่ะ แบล็คกราวน์โดยรอบอาจไม่ได้ชวนให้เข้าใจได้ในทันที แต่โชคดีที่สิ่งที่เลือกมามีความเจาะลงไปมากกว่า เลยทำให้เชื่อมโยงกับภาพไปได้และเห็นเค้าลางของเนเธอร์แลนด์ กับสายน้ำเมดี้ไม่ได้ติดใจกับ USA ค่ะเห็นภาพก็มองออก แต่แค่ตัวภาพรวมมีความรู้สึกว่าสายน้ำแข็งๆไปนิดด้วยสรีระและจังหวะก้าวเท้าเลยคล้ายหุ่นยนต์ ถ้าดูรีแลคและธรรมชาติกว่านี้ ภาพรวมจะรู้สึกชวนมองมากขึ้นค่ะ คนสุดท้ายแอนดรอยด์ในภาพเดินหน้าของทีมนี้ ชอบการเดินของแอนดรอยด์มากสุดค่ะ สัดส่วนสีหน้าองศาสวยดี ดูเป็นแวมไพร์ที่ออกมาจากอินเนอร์ ทำได้ดีค่ะ - เมเรดิธ"*

## Episode 9

บทบาทที่สายน้ำเลือกในวันนี้ คือผีปอบละอองคำ / หลานสาวมนต์ทิพย์ จากละครเรื่อง เจ้านาง นั่นเองค่ะ ซึ่งบทบาทนี้แสดงไว้โดย ทับทิม อัญรินทร์ ธีราธนันพัฒน์ ซึ่งถือเป็นบทเด่นบทนึงในอาชีพการแสดงของเธอเลยทีเดียว เธอสามารถเล่นบทนี้ได้สมบทบาทมาก ดูดุร้าย น่าสยดสยอง สมจริงมากๆ จนเกิดกระแสละอองคำฟีเวอร์ มีคนโคฟเว่อร์เป็นละอองคำกันอยู่พักนึงช่วงที่ละครออนแอร์ค่ะ

ตัวละคร ผีปอบละอองคำ สายน้ำคิดว่าน่าจะเป็นทริบิวต์จาก ผีปอบละอองทอง จากเรื่อง ปอบผีฟ้า ละครสุดคลาสสิกเกี่ยวกับผีปอบอีกเรื่องนึงของไทย (คำ แปลว่า ทอง ได้ค่ะ) แต่จุดเด่นของผีปอบละอองคำ จากเรื่องเจ้านางก็คือ ละอองคำ ผู้ถูกปอบผีเจ้าเข้าครอบงำ ได้มาใช้ชีวิตเป็นสาวสังคมในเมืองหลวงในยุครัชกาลที่ 7 และสตอรี่ไลน์ของเรื่องก็ดำเนินอยู่ที่เมืองหลวงจนถึงในยุคปัจจุบันที่ผีปอบได้เข้าสิงร่างมนต์ทิพย์ผู้เป็นหลานสาว(ที่หน้าตาเหมือนละอองคำ) ทำให้แบ็คกราวน์ของเรื่องเป็นเมืองกรุง เสื้อผ้า หน้าผมของผีปอบจึงดูเป็นยุคร่วมสมัย มีความเป็นปัจจุบันไปด้วย ต่างกับเรื่องปอบผีฟ้า ที่เรื่องดำเนินที่อาณาจักรโบราณพื้นเมือง เรียกได้ว่า คนข้างๆคุณที่ดูปกติแท้จริงแล้วอาจจะเป็นผีปอบก็ได้นะคะ ว้ายยยยยย

ในภาพนี้สายน้ำก็สวมร่างเป็นผีปอบ แต่มาในร่างของมนต์ทิพย์ในยุคปัจจุบันค่ะ จกเครื่องในของเหยื่อออกมากิน แต่เพื่อความเป็นแฟชั่นและไม่ให้สยดสยองเกินงาม สายน้ำจึงเลือกควักหัวใจและไม่ได้มีเลือดสาดมากนัก แต่อินเนอร์ความเป็นผีปอบ ทั้งสีหน้าอันดุร้าย ตาสีแดงก่ำ ฟันที่มีเลือดติด นั้นสายน้ำจัดเต็มค่ะ

*"นี่ก็อีกคนค่ะ แค่ทำหน้านิ่งก็สยองอยู่แล้ว กรี๊ดดดด ภาพนี้อินเนอร์ดีนะคะ น่ากลัวตามบทบาท ดูสวมบทและถ่ายทอดเป็น "มนต์ทิพย์" ได้ดีเลย ถ้าหัวใจที่ถือเป็นของจริงด้วยหรือมีเลือดเป็นเอฟเฟคเพิ่มน่าจะเสริมให้ภาพดูสมจริงมากขึ้นเลยค่ะ - เมเรดิธ"*

*"ชอบความครีเอท ชอบการสื่อของภาพ ถึงภาพจะไม่ได้สวยเวอร์วัง แต่ตอบโจทย์ชิหายเลยฮ่ะ คือตุ๊ได้ดูเรื่องนี้ ตุ๊ติดมาก และท่าทางของเจ้านางเนี่ยก็ประมาณนี้เลย ตุ๊ชอบที่นางแบบสวยเหมือนเจ้านางแต่หน้าตาหิวเครื่องในแบบผีๆ ตุ๊ชอบเรื่องนี้มากฮ่ะ - ตุลา"*

## Episode 10

ปัจจัยที่ 5 ของสายน้ำก็คือ เพศสัมพันธ์ค่ะ อาจจะดูตรงๆเกินไปแต่มันก็เป็นเรื่องธรรมดาของมนุษย์ค่ะ จริงมั้ยคะแองเจิ้ลเอลซ่า /มองแต่จะพรีเซนต์ Sex ในคราบนางกรี่ มันก็จะเบสิคไปค่ะ ภาพนี้ สายน้ำอยากบอกเล่ามัน ผ่านวรรณกรรมที่ได้รับการนำไปทำเป็นซีรีสเรื่องนึง ชื่อว่า The Handmaid's Tale ที่หลายๆคนอาจจะพอผ่านตามาค่ะ เรื่อง The Handmaid's Tale เป็นเรื่องราวของผู้หญิงคนนึงนามว่า June ที่มีชีวิตอยู่ในช่วงอเมริกาล่มสลาย เกิดเป็นประเทศใหม่ ที่ลดค่าของผู้หญิงลงอย่างถึงจุดต่ำสุด ผู้หญิงที่อยู่ในวัยเจริญพันธุ์จะถูกบังคับให้เป็น Handmaid ในชุดแดง หรือนางบำเรอที่ต้องมีลูกให้กับผู้ชายชนชั้นสูงที่ต้องการมีลูก โดยพวกเธอจะต้องผ่านพิธีถูกขืนใจทุกเดือนเพื่อปั๊มลูกให้กับเจ้านายของเธอ ราวกับเป็นสิ่งของที่ไม่มีชีวิตจิตใจค่ะแต่ถึงจูนจะถูกริดรอนสิทธิความเป็นมนุษย์จนถึงขีดสุด ในใจของมนุษย์ย่อมโหยหาความรัก และยังมีความต้องการอยู่ค่ะ เห็นได้จากที่ จูน ได้มีสัมพันธ์กับ นิค คนขับรถของเจ้านายของเธอ ซึ่งเป็นสัมพันธ์ที่เธอเต็มใจและทำอย่างมีความสุข แม้จะผิดกฎขั้นร้ายแรง แสดงให้เห็นว่าแม้จะอยู่ในจุดต่ำสุดของชีวิต เซ็กส์ก็ยังเป็นอะไรที่มนุษย์ต้องการอยู่ดีค่ะในภาพนี้ สายน้ำรับบทเป็นจูน ที่แม้ว่าจะอยู่ในชุดคลุมยาวสีแดง แต่ภายในก็ยังสวมเลกกิ้งลายลูกไม้แฝงอารมณ์เซ็กซี่ นอนยกขาขึ้นด้วยความต้องการ แววตาเกรี้ยวกราด รอนิคมาเสียบค่ะ

*"ชอบตัวภาพนะคะ ชอบท่าโพสของนางแบบด้วยดูมันขัดกับตัวโลเคชั่นดี ในด้านของการนำเสนอปัจจัยเรื่องเซ็กส์มา ถ้ามาแต่ภาพเฉยๆจะมองว่าภาพยังไม่ค่อยสื่อถึงเซ็กส์มากนะคะ แต่พอมีเรฟเนื้อหามาอ้างอิงด้วยเลยทำให้เข้าใจเรื่องราวในตัวภาพมากขึ้นค่ะ - เมเรดิธ"*

*"ตุ๊ชอบแนวคิดของปัจจัยที่ 5 นะฮะ ชอบท่าโพสและสีชุดของนางแบบ สีแดงมันสื่อถึงเซ็กส์ได้ดีอยู่แล้ว แต่ติดที่สายตาและสีหน้าแสดงอารมณ์ คือท่าทาง สถานที่พอไหวฮ่ะ และพอเข้าใจว่าน่าจะมีเซ็กส์ได้ทุกเวลาและสถานที่ แต่ถ้าสีหน้าดูหงี่ๆ กว่านี้ มันจะให้อารมณ์ที่ชัดเจนได้มากขึ้นว่าชั้นต้องการมีเซ็กส์ ต้องการกินเห็ดได้ตลอดเวลา หน้าตาอันนี้อาจจะดูซีเรียสไปสักนิด - ตุลา"*

## Episode 11

Part 1 : เทศกาลวันสำคัญที่สายน้ำเลือกมาก็คือ Menstrual Hygiene Day หรือแปลเป็นไทยก็คือ วันสุขอนามัยรอบเดือน นั่นเองค่ะ วันนี้ตรงกับวันที่ 28 พฤษภาคมของทุกปี ที่เป็นวันที่ 28 ก็เพราะว่าโดยเฉลี่ยแล้วรอบเดือนของผู้หญิงจะมาทุก 28 วันค่ะ จริงมั้ยคะแจ่มใส5555 โดยวันนี้เป็นวันที่คนทั่วโลกจะตระหนักถึงความสำคัญของการดูแลสุขอนามัยรอบเดือน เพื่อสุขภาพและชีวิตที่ดีขึ้นของเด็กผู้หญิงและหญิงสาวทั่วโลกค่ะ ในโลกใบนี้ยังมีผู้หญิงอีกจำนวนมากที่ไม่สามารถดูแลสุขอนามัยของรอบเดือนได้เท่าที่ควร โดยเฉพาะประเทศด้อยพัฒนา ไม่สามารถเข้าถึงอุปกรณ์ที่เหมาะสมและสะอาดมิดชิดได้ การมีวันสุขอนามัยรอบเดือนขึ้นมา ก็เพื่อรณรงค์และส่งเสริม ให้ความรู้ ให้คนเห็นความสำคัญ และสร้าง awareness ให้คนเล็งเห็นปัญหาเกี่ยวกับสุขภาพและอนามัยของผู้หญิง และร่วมกันแก้ไขปัญหานั้นค่ะ โดยในปีนี้ ปี 2018 ได้มีกิจกรรมวันสุขภาพรอบเดือนถึง 475 แห่งใน 70 ประเทศ และคาดว่าจะเพิ่มขึ้นเรื่อยๆทุกปี เพื่อคุณภาพชีวิตที่ดีของผู้หญิงทั่วโลกค่ะ โดยภาพที่สายน้ำเลือกมาวันนี้สามารถสื่อความหมายถึงวันสุขอนามัยรอบเดือนได้อย่างชัดเจนค่ะ โดยโทนสีแดงของภาพสื่อถึงรอบเดือนของผู้หญิง ใบไม้ที่แยงออกไปทุกทิศทางสื่อถึงช่องคลอดค่ะ /เขิล และสายน้ำในชุดสีแดงสด ดูสวย เปรี้ยว แพง สง่า สะอาด มีความมั่นใจ อยู่ตรงกลางระหว่างใบไม้ที่แยงออกไปรอบทิศ (=กลางช่องคลอดค่ะ ว้าย) ก็สื่อถึงรอบเดือนที่ออกมา และการดูแลรักษาสุขอนามัยของรอบเดือนเป็นอย่างดี ทำให้คุณดูดี มีความมั่นใจ มีโอกาส มีคุณภาพชีวิตที่ดีค่ะ ครัชใบเล็กที่ปิดจิมิอยู่ก็สื่อถึงการรักษาความสะอาดอย่างเหมาะสมและมิดชิดค่ะ ส่วนล็อกอินที่จะชวนมาฉลองด้วยนั้น สายน้ำอยากชวนพี่ amma-jn มาร่วมด้วย (เสียจัยด้วยค่ะแจ่มใสเค้าไม่ให้น้องเลือกพี่แง) พี่เค้าน่าจะได้ประโยชน์โดยตรงมากที่สุดเพราะเป็นผู้หญิงจริงๆค่ะ5555

Part 2 : ตำนานที่สายน้ำจะหยิบยกมาในวันนี้ที่จริงก็ไม่ใช่ตำนานค่ะ แต่เป็นเรื่องที่เกิดขึ้นจริง ที่ภาพจำของทุกคนอาจจะต่างกับความจริงไปมากโขอยู่ สายน้ำกำลังพูดเรื่องเธอคนนี้ โพคาฮอนทัส ค่ะ ในภาพยนตร์การ์ตูนเรื่อง Pocahontas ของค่ายดิสนีย์นั้น เป็นเรื่องราวเกี่ยวกับ โพคาฮอนทัส ลูกสาวของหัวหน้าเผ่าอินเดียนแดงที่ตกหลุมรักกับ จอห์น สมิธ หนุ่มผมบลอนด์นักสำรวจชาวอังกฤษที่เข้ามาตั้งรกรากในอเมริกา แต่ในความเป็นจริงนั้น โพคาฮอนทัส และ จอห์น สมิธ ไม่ได้มีความสัมพันธ์เชิงชู้สาวกันแต่อย่างใด แต่สิ่งที่เกิดขึ้นคือ โพคาฮอนทัส ช่วยชีวิต จอห์น สมิธ จากการโดนประหารโดยพ่อของเธอเองค่ะ โดยขณะที่จอห์น สมิธ กำลังจะถูกประหารด้วยวิธีของชนเผ่าอินเดียนแดงโดยพ่อของโพคาฮอนทัส ซึ่งก็คือการใช้ไม้กระบองฟาดเข้าที่หัวจนสมองหลุดออกมา โพคาฮอนทัสช่วยชีวิตของเค้าไว้ โดยการกอดหัวของเค้า และใช้หัวของเธอบังเค้าเอาไว้ ไม่ให้พ่อของเธอฆ่าเค้า ทำให้จอห์น สมิธ รอดพ้นจากการประหาร และมีชีวิตรอดมาบอกเล่าเรื่องราวที่เกิดขึ้น จนเป็นประวัติศาสตร์จนถึงปัจจุบันค่ะ โดยภาพที่สายน้ำเลือกมา ก็ได้รับแรงบันดาลใจมาจากการกระทำที่กล้าหาญของโพคาฮอนทัสค่ะ ในภาพนี้สายน้ำรับบทเป็นโพคาฮอนทัส ที่กำลังช่วยปกป้องจอห์น สมิธ ไม่ให้ถูกประหารค่ะ แววตาของสายน้ำนั้นเต็มไปด้วยความกล้าหาญ แต่ก็หวาดกลัวความตาย ส่วนจอห์น สมิธ ที่สายน้ำกำลังปกป้องก็กำลังดิ้นรนเพื่อที่จะมีชีวิตรอดค่ะ เครื่องแต่งกายและเครื่องประดับบนหัวของสายน้ำก็ได้แรงบันดาลใจมาจากเครื่องแต่งกายของคนในสมัยนั้น ตามคำบอกเล่าของนักสำรวจอย่างจอห์น สมิธ หรือจากจินตนาการของผู้ที่วาดภาพขึ้นมา ซึ่งมักจะเป็นลายปรินต์และประดับด้วยขนนก ทรงผมทักเปียแบบเรียบง่ายเหมือนชาวอินเดียนแดง ภาพรวมแล้วได้กลิ่นอายของเหตุการณ์นั้นมาพอสมควรเลยค่ะ เรื่องราวของโพคาฮอนทัสยังมีอีกยาวมากๆ สายน้ำหยิบยกมาเพียงเหตุการณ์เดียว ทุกคนสามารถหาอ่านกันต่อได้ค่ะ

Part 3 : ไพ่ THE LOVERS มีความหมายแฝงที่ชัดเจนอยู่ 2 ข้อก็คือ "ความรัก" กับ "ทางเลือก" ซึ่งพอ 2 คำนี้มารวมกัน มันก็อดไม่ได้ที่จะนึกถึงคำว่า "เพศทางเลือก" ขึ้นมาค่ะ และยิ่งดูส่วนประกอบของไพ่นั้น ในไพ่ THE LOVERS มีรูปของ อดัม กับ อีฟ แสดงให้เห็นถึงความรักระหว่างชายกับหญิง มันทำให้สายน้ำอยากจะเปลี่ยนแปลงไพ่ THE LOVERS ใหม่ซะ ให้สามารถสื่อถึงความรักของเพศทางเลือกอย่างพวกเราชาวคลับ 217 ได้ด้วยค่ะ เรียกได้ว่าเป็นไพ่ THE LOVERS : LGBT EDITION ก็ได้ค่ะ โดยสายน้ำได้แรงบันดาลใจมาจากไพ่ทั้งแบบ Grimaud Marsaille Tarot (ทางซ้าย) และแบบ RWS Tarot (ทางขวา) โดยนำ element ของไพ่ทั้ง 2 แบบมาผสมผสานกัน สายน้ำรับบทเป็นตัวละครหลัก ก็คือเทพแห่งความรัก อีรอส หรือที่เรารู้จักกันในนาม คิวปิด นั่นเองค่ะ สายน้ำสวมปีกนางฟ้า ยิ้มอย่างมีเสน่ห์ โดดเด่นอยู่ตรงกลาง และในภาพยังมีชายอีก 3 คน ซึ่งจำนวนเท่ากับในไพ่แบบ Grimaud Marsaille Tarot โดยทั้ง 2 คนด้านข้างเป็นตัวแทนของคู่ อดัม กับ อีฟ แต่ในภาพนี้เป็นตัวแทนของ อดัม กับ สตีฟ คือเป็นชายทั้งคู่ค่ะ และผู้ชายที่อยู่ข้างหน้าก็เป็นใครไปไม่ได้นอกจาก Sam Smith นักร้องที่เป็น Gay Icon คนสำคัญคนหนึ่งของยุคนี้ ภาพมีการจัดคอมโพสแบบสมดุลแบบไพ่แบบ RWS Tarot และสุดท้าย ตัวสายน้ำก็ยังแผ่ออร่าเป็นสีรุ้ง เพิ่มมิติของความเป็น LGBT ไปอีกขั้นค่ะ

Part 4 : เพลงนี้มีความหมายค่อนข้างลึกซึ้งมาก ต้องอาศัยการตีความ ซึ่งเป็นเพลงแบบที่สายน้ำชอบมากค่ะ เนื้อหาเกี่ยวกับคู่รักคู่นึงที่แม้จะรักกันมาก แต่ความสัมพันธ์ที่ไม่เป็นดังฝัน ด้วยความรักที่ไม่ได้โรยด้วยกลีบกุหลาบ ก็สร้างช่องว่างและความสับสนระหว่างคน 2 คนที่ยังคงไม่แน่ใจว่าจะทำอย่างไรต่อไป แต่สิ่งนึงที่รู้ก็คือ อยากให้อีกคน Stay อยู่ด้วยกันค่ะ /ฮรุก กลั้นน้ามตา เอ็มวีเพลงนี้มีความเรียบง่าย แต่ก็แฝงไปด้วยอินเนอร์อันเต็มเปี่ยม คือแม่หรี่เปลือยและแช่อยู่ในน้ำ พร้อมแสดงอารมณ์ต่างๆมากมาย ทั้งรัก ห่วงหา สับสน งงงวย เจ็บปวด เหงา เป็นเอ็มวีที่ไม่มีอะไรมากแต่กระแทกใจค่ะ สายน้ำได้นำฉากดังกล่าวในเอมวีมาเป็นแรงบันดาลใจของภาพนี้ค่ะ คือสายน้ำเปลือย แช่อยู่ในน้ำ ด้วยแววตาห่วงหา อาทร ด้วยความที่เป็นภาพนิ่งสายน้ำจึงมองกล้องและสื่ออารมณ์มาโดยตรงค่ะ และภาพที่เป็นโทนขาวดำ สื่อได้ถึงอารมณ์เศร้าได้ชัดเจนค่ะ

*"เลือกวันมาได้แหวกดีค่ะ ดูสะอาด เข้ากับคอนเซปที่เลือกมาดี ในงานทั้งหมดของสายน้ำ น้องหลินว่าสายน้ำทำงานนี้ออกมาได้ดีสุดค่ะ แบบคอนเซปมันเข้าใจง่ายสุดแล้วจากงานทั้งหมด - หลิน"*

*"ไพ่เลิฟเวอร์ ตีความในแบบที่ต่างออกไปคือ เสน่ห์หรือมีเสน่ห์กับเพศตรงข้ามซึ่งก็เป็นอีกความหมายหนึ่งของไพ่ใบนี้ฮ่ะ ความเป็นนักรักหรือมีชายหนุ่มรุมล้อมก็ถือว่าตรงกับความหมายไพ่ฮ่ะ แต่สายน้ำบอกว่านางเอกของเราเป็นนางฟ้าและมีเรื่องของเพศทางเลือก มันคือแนวคิดของเลิฟเวอร์ทั้งหมดฮ่ะ ภาพบนหน้าไพ่ก็ถือว่ามีความน่าสนใจในแบบสื่อตรงๆ อาจจะมีแค่คนในรายละเอียด แต่มันใช่ฮ่ะ - ตุลา"*

## Episode 12

Part 1 - ถ้าพูดถึงรูปที่หาที่ลงไม่ได้ในรายการเดอะว้าว สายน้ำคิดว่าคือรูปประเภทเซ็กซี่ค่ะ เพราะโจทย์ส่วนใหญ่ในรายการนั้นเหมาะกับภาพอิดิทอเรียล ไฮแฟชั่น มีสตอรี่ มีองค์ประกอบเยอะๆ ซะส่วนใหญ่ ทำให้ร่างนางแบบตัวท๊อปๆ พวก super หรือ industry icon ได้เปรียบมากๆในรายการนี้แม้ร่างจะช้ำมาแล้วล้านปีแสง นางแบบหน้าใหม่ที่มาทางสายเซ็กซี่หรือแคตตาล็อกซะเยอะอย่างสายน้ำเลยเสียเปรียบไปหน่อย แต่ก็เป็นเหตุผลที่สายน้ำเลือกร่างนี้มาเล่นค่ะ เพราะมันท้าทายดี ไปยืนปากเหวบ่อยๆก็ลุ้นดีค่ะ /ปาดน้ำตา ทั้งนี้ทั้งนั้น หลังจากที่ติดตามมา 3 ซีซั่น สายน้ำรู้สึกว่ามีโจทย์ที่จะใช้ภาพแนวเซ็กซี่ ชุดว่ายน้ำ อะไรยังงี้ส่งได้ยังไม่ค่อยมี และไม่มีโจทย์ที่มาแนวนี้ตรงๆเลย สายน้ำเลยอยากตั้งโจทย์แนวเซ็กซี่ขึ้นมาค่ะ สายน้ำขอตั้งโจทย์ว่า "BARE" ซึ่งก็ไม่ยากมากค่ะ อยากให้ส่งผ้านางแบบที่โชว์เนื้อหนังมากกว่า 80% ของร่างกาย แต่ต้องนำเสนอออกมาให้น่าสนใจ มีความคิดสร้างสรรค์ ไม่ใช่สักแต่จะโป๊ก็โป๊ จะแหกก็แหก ยั่วเยอย่างเดียวแบบพี่ลูกเต๋านะคะ ซึ่งในภาพนี้สายน้ำมาในชุดว่ายน้ำแบบจีสตริงที่โชว์เนื้อหนังแบบเต็มๆ และสายน้ำเลือกส่งเป็นภาพขาวดำ เพิ่มมิติความคลาสสิก และการตัดสีสันออกไปทำให้ความเรียบเนียนและแสงเงาบนผิวดูชัดเจนขึ้น และโพสแบบท่ายากโดยการแอ่นตัวเหนือพื้นและบิดก้นเล็กน้อยเพื่อโชว์บั้นท้ายอันสวยงาม โดยรวมภาพนี้ให้ความรู้สึกหลากหลายอารมณ์ ทั้งเซ็กซี่ แต่ก็ละมุน sensual ไม่ไฟแล่บ โชว์ผิวสวย มีมิติเป็นรูปทรง มีความแปลกในการโพส และที่สำคัญคือสามารถสะท้อนจุดเด่นของสายน้ำ ที่เป็นนางแบบเซ็กซี่ออกมาได้อย่างดีค่ะ

Part 2 - สำหรับปก WOW Magazine Society THAILAND ฉบับแรกกับคอนเซป November Gorgeous สายน้ำฉีกแนวตัวเอง มาในปกโทนสีชมพู เน้นลายดอกไม้หวานๆ สายตาเว้าวอน กับคอนเซป "Born Gorgeous" ซึ่งแปลว่า "เกิดมาสวยงาม หรือ สวยงามแต่เกิด" ค่ะ เพื่อสื่อความหมายถึงความเป็นฉบับปฐมฤกษ์ของ WOW Magazine Society THAILAND ที่เปรียบเสมือนดอกไม้แรกแย้ม มีความสวยงามตั้งแต่เกิดมาฉบับแรกเลยค่ะ

Part 3 - สายน้ำมาในแอดแคมเปญของน้ำหอม Daisy ของ Marc Jacobs ค่ะ น้ำหอมรุ่นนี้มีจุดเด่นอยู่ที่ตัวขวดที่มีฝาเป็นดอกไม้สีขาวทองใหญ่โต เป็นน้ำหอมของผู้หญิงที่มีกลิ่นหลักเป็นสตรอเบอร์รี่ป่า ดอกไวโอเลต ดอกการ์ดีเนีย และดอกมะลิ เสริมด้วยไม้เบิชและไม้ซีดาร์ เป็นกลิ่นที่หวาน เฟรช ให้ความรู้สึกสดชื่น สบาย ซึ่งแอดแคมเปญของ Daisy มักจะเป็นช็อตถ่ายกลางแจ้ง ดูมีความเป็นธรรมชาติ และนางแบบอยู่ในชุดโทนสีขาว ถือขวดน้ำหอม ให้ความรู้สึกเบา สบาย เฟรช ค่ะ โดยแคมเปญที่เป็นแรงบันดาลใจของภาพนี้ คือแคมเปญล่าสุดที่นำโดยเพื่อนสาว Kaia Gerber ที่เน้นโทนพื้นหลังเป็นท้องฟ้าสีฟ้าและทะเล ซึ่งสายน้ำก็ได้ถอดแบบมาเต็มๆค่ะ

Part 4 - สายน้ำเลือกส่งคลิปสั้นๆค่ะแต่ว่าโชว์เสน่ห์ได้ครบ ทั้งลุคเปรี้ยว ลุคหวาน ลุคสบายๆคอมเมอเชี่ยล ลุคไฮแฟชั่น มีความ quirky กระโดดดึ๋งๆไปมา โชว์หน้า โชว์บอดี้ได้ชัดเจน เรียกได้ว่าครบจบกระบวนความในคลิปสั้นๆ จำง่าย ไม่น่าเบื่อค่ะ

Part 5 - ตอนแรกที่สายน้ำเลือกแองเจิ้ล สายน้ำก็เลือกแองเจิ้ลโพล่าร์ไว้อันดับ 1 เลยค่ะ เพราะคิดว่าคนที่เลือกทรงร่างแม่นาตาชา โพลี่ น่าจะเก๋าเกมส์พอสมควร สามารถให้คำแนะนำเราได้มากแน่ๆ แล้วก็ไม่ผิดหวังค่ะ เพราะแองเจิ้ลเก่งจริงๆค่ะ ตอนแรกที่เข้าทีมก็รู้สึกกลัวๆเกร็งๆอยู่เหมือนกัน เพราะจากในทีม เราน่าจะประสบการณ์น้อยที่สุด และร่างของเราน่าจะพอร์ทอ่อนสุดด้วย แต่แองเจิ้ลและพี่ๆในทีมก็เป็นกันเองมากๆ ปรึกษากันได้ตลอด พองานเสร็จก็เม้าท์มอยหอยสังข์กันสนุกสนาน เป็นกันเองมากๆ และแองเจิ้ลและพี่ๆยังให้ความรู้ใหม่ๆเกี่ยวกับวงการแฟชั่นทั้งไทยและเทศ ทำให้เรามีมุมมองใหม่ๆมากขึ้นเยอะเลยค่ะ รู้สึกดีใจมากค่ะที่ได้มาอยู่ทีมนี้ /ปาดนั้มตา ภาพนี้มาในคอนเซป Yin Yang ค่ะ เพราะสายน้ำคิดว่า ตัวสายน้ำกับแองเจิ้ลโพล่าร์เรามีความแตกต่างกันมาก แบบคนละขั้วเลย แองเจิ้ลมีประสบการณ์มากๆ คือเป็นตัวแม่ทั้งตัวจริงทั้งร่างทรงเลย คือเป็นระดับท๊อปแล้ว ในขณะที่สายน้ำเป็นนางแบบหน้าใหม่พอร์ทน้อย เน้นขายเซ็กซี่แหกฮีไปวันๆซะส่วนใหญ่ คือมากันคนละทางเลย แต่ถึงกระนั้นเราก็ยังเข้ากันได้ดี ส่งเสริม เติมเต็มซึ่งกันได้ดี บรรจบพบกันตรงกลาง เปรียบเสมือนหยินกับหยางค่ะ เมื่อเป็นหยินหยาง ภาพนี้จึงเป็นภาพขาวดำค่ะ และสายน้ำเล่นกันคอนทราสต่างๆในรูปที่แตกต่างกัน แต่ก็เข้ากันได้ดี เพื่อสื่อถึงความเป็นหยินหยาง แองเจิ้ลโพล่าร์มาในชุดขาว พลิ้วไสว ปล่อยผมสลวย และเท้าเปล่า โพสท่าแอ่นตัว มีความอ่อนช้อย แสดงถึง หยาง (สีขาว) ส่วนสายน้ำมาในชุดหนังสีดำ สวมหมวก โพกผม รองเท้าส้นตึก ดูหนักแน่น แข็งแกร่ง แสดงถึง หยิน (สีดำ) และภาพนี้มีแบ็คกราวน์เป็นสถาปัตยกรรมเสาหิน ที่ดูแข็งแกร่ง แต่ก็มีคอนทราสเป็นส่วนโค้งส่วนเว้าที่ดูอ่อนช้อยค่ะ สายน้ำและแองเจิ้ลโพสท่าหันหน้าเข้าหากัน มีลูกเล่นที่องศาของแขนที่ลงล็อกกันพอดี ดูแตกต่าง แต่ก็เข้ากันอย่างลงตัวค่ะ

Part 6 - ชุดที่สายน้ำเลือกมาเป็น Pantsuit ค่ะ เพราะรายการมีความเป็นทางการอยู่ด้วย สายน้ำจึงอยากมาในลุคที่ดูภูมิฐาน ทะมัดทะแมงหน่อย แต่ก็ยังแฝงลูกเล่นความเป็น casual สบายๆเข้าไปด้วย โดยการเลือกตัวชุดเป็นหนังเทียมเงาวิบวับเตะตาเก๋ไก๋ และเสื้อตัวในเป็นเสื้อยืดพิมพ์ลาย เพิ่มความ chic เข้าไปด้วย ลุคโดยรวม เสื้อผ้า หน้าผม รองเท้า ดูภูมิฐาน ทางการ แต่ก็ยังดูโฉบเฉี่ยว มีสไตล์ ไม่ซีเรียสเกินไปค่ะ